GODKENDELSESOPGAVE 2

Innovation og ny teknologi

**Lærke Stald Pedersen**

Gruppenummer: 2

Studienummer: 143941

Anslag: 5.689

Sider: 5

Dato: 28. oktober 2022

**Indholdsfortegnelse**

[Introduktion 2](#_Toc117866584)

[Brugerinddragelse 2](#_Toc117866585)

[Programmering 2](#_Toc117866586)

[MeetUp anmeldelser 3](#_Toc117866587)

[Resultater 3](#_Toc117866588)

[Programmering 3](#_Toc117866589)

[MeetUp 3](#_Toc117866590)

[Refleksioner 4](#_Toc117866591)

[Bibliography 5](#_Toc117866592)

# Introduktion

Denne rapport er besvarelsen på godkendelsesopgave 2 i Innovation og ny teknologi. Heri bliver produktet til eksamensopgaven gennemgået samt brugernes kommentarer på dette.

Produktet for denne opgave er en applikation, der giver brugere mulighed for at oprette og tilmelde sig begivenheder i området omkring dem, indenfor deres ønskede interesser og hobbyer. Da dette produkt skal bruges til den endelige eksamen, er elementerne i den delt op for at optimere programmeringen. Dette betyder at det andet gruppemedlem har programmeret andre funktionaliteter, hvilket er grunden til at dette ikke er den fulde repræsentation af den ønskede applikation.

# Brugerinddragelse

Igennem denne iteration har der været stor fokus på den allerede eksisterende konkurrent MeetUp. Her er anmeldelserne for produktet blevet undersøgt, for at kunne finde elementer som dette produkt ville kunne forbedre på. Hertil er der blevet lavet en applikation der har fokus på at vise brugerens data, samt ændring af den.

## Programmering

Applikationen er blevet baseret på den forhenværende kode i godkendelsesopgave 1, hvori der allerede var en eksisterende log ind og opret bruger funktion. Her er opret bruger funktionen dog blevet ændret lidt, da det ønskes at inkludere yderligere bruger information. Udover dette har der været stor fokus på opsætning af databasen, så dette er mere fremtidssikret til eksamensprojektet. Her er det blevet lavet sådan, at id’et brugeren bliver givet i Authentication databasen også bliver id’et i firestore databasen for brugeren.

Applikationen blev vis til to brugere som hver er blevet spurgt om hvilken type information de ville skulle bruge for et event, og hvilke ”filtreringsmetoder” de ønsker (lokation, postnummer, samme arrangør osv.).

På det givne tidspunkt, hvor brugerne er blevet vist applikationen, var der en fejl i koden, som gjorde at bruger-dataen ikke bliver fremvist efter opdateringen af dataen. Dette blev midlertidig løst ved at reloade applikationen og logge ind igen, hvorefter den nye data bliver fremvist.

## MeetUp anmeldelser

MeetUp er en app og hjemmeside som forbinder folk via begivenheder. Her er det muligt som bruger at tilmelde sig begivenheder eller hoppe på venteliste for disse. Hertil er det også muligt for brugere at oprette grupper eller blive medlem af dem.

For at få mere konkret information om, hvad MeetUp gjorde godt eller skidt, blev anmeldelserne for siden gennemgået på sitejabber.com. Her blev de 10 seneste gode anmeldelser (fire eller fem stjerner) og de 10 seneste dårlige anmeldelser (tre, to eller en stjerne) indsamlet i et Excel dokument. Hertil blev hver anmeldelse kondenseret til et eller flere emner, som derefter blev samlet til analysering. Det er vigtigt at notere at MeetUp generelt har en score på 1,5 stjerner, hvilket skal tages i betragtning når man analyserer dataen, for ikke at lade de positive anmeldelser fylde mere, end de reelt gør. (Meetup, 2022)

# Resultater

## Programmering

Selvom produktet ikke har været omfattende, har der stadig været god respons. Da fokus var hvilken data der ville være brugbar for applikationen, var interviewet meget specifikt. Her blev der snakket om at det ville være en fordel hvis der blev inkluderet en form for lokation eller postnummer funktion, så det ville være muligt at filtrere alle begivenheder der ligger uden for rækkevidde væk, inden det bliver præsenteret for brugeren. Hertil blev det også nævnt at man kunne inkludere køn, som man måske ville kunne danne nogle algoritmer ud fra i fremtiden. Udover dette blev det også nævnt at det ville være smart, hvis potentielle interesser blev introduceret til brugeren, så de vil have mulighed for at blive opmærksom på nye interesser, som de før ikke kendte til.

## MeetUp

Anmeldelserne fra MeetUp har givet en meget klar indikation af mistillid i form af penge, funktionalitetsproblemer og problemer med glitches. Her var der stadig nogle positive kommentarer, som bl.a. komplimenterer konceptet. Selvom der er en stor forskel på den positive kommentar kolonne og negative kommentar kolonne, skal det stadig noteres at der var væsentlig færre anmeldelser med fire og fem stjerner.

Ud fra dette er det tydeligt at MeetUp ikke er perfekt, og har ting der kan arbejdes yderligere på. Her vil gruppen specielt have fokus på håndteringen af penge, og hvordan/hvorvidt platformen skal påkræve penge fra brugerne.

# Refleksioner

Dette projekt endte ikke som ønsket. Her var der meget større ønsker om, hvad applikationen skulle indeholde i denne iteration, hvilket desværre ikke blev nået. Dette påvirkede også brugerinddragelsen, da de ikke kunne blive vist et ordentligt produkt. Fokusset var her blevet ændret for sent, hvilket har resulteret i at der ikke var blevet lavet et mockup, der i stedet ville kunne repræsentere de ønskede ændringer. Dette problem vil blive taget videre til næste iteration, hvor de to kodningsprodukter fra gruppemedlemmerne vil blive sammensat til en helhed, der forhåbentlig vil give en MVP.

Til gengæld var det en stor succes at undersøge og inkludere anmeldelserne fra MeetUp, da dette har givet et andet perspektiv på hvad brugere har fokus på. Hertil har det også skabt et andet syn på markedet, da gruppen originalt troede at MeetUp stod meget stærkere end hvad de reelt set gør.

# Bibliography

*Meetup*. (12. Oktober 2022). Hentet fra sitejabber: https://www.sitejabber.com/reviews/meetup.com

Pedersen, L. S. (2. Oktober 2022). *1\_Godkendelsesopgave*. Hentet fra Github: https://github.com/LaerkeSP/1\_Godkendelsesopgave.git

PedroTech. (4. Oktober 2021). *CRUD Tutorial Using React + Firebase | Firebase 9 and Firestore Tutorial*. Hentet fra YouTube: https://www.youtube.com/watch?v=jCY6DH8F4oc